title: Turkafe kolavaxe (trutca ke Ingres)
text: Bak 1825 va ki ke Yona twa male Turka ( englavon Turkish Letters ) ke Lady Mary Montagu, i va ki vergumveltkirafi gu Pimtara va kolavara ke ayikya ke Edirne ksudar. Bantanya va kurenik englaf permik koe Turkafo gindaxo bak 1716 dositayar. Wali 1763 is 1857, twa ke Lady Montagu koe Franca anyuston zo sanegayad ise va ronekafamafa voza sinkayad. « Cwe tol-decemoya ayikya tigiyid », koe kuparki ksudayani gan Ingres Lady Montagu bazer. « Lebafa listikya ton gedrafa tila... konaka ginelad, konaka viunsud, dere konakara va fada ulid oke va opray grivuted, ise jontika grutcion senyed edje gan levetirikya ton zo ukukotad, i gan sanperdaf ok sananyustdaf felbes yik ».